cyanic-selkie/wikianc huggingface dataset:
মমতাজ বেগম (অধ্যাপক)
মমতাজ বেগম (১৩ এপ্রিল ১৯৪৬ - ১৬ মে ২০২০ ) বাংলাদেশের একজন রাজনীতিবিদ ও ১ম জাতীয় সংসদের ৩১৩ (সংরক্ষিত নারী আসন-১৩) আসন থেকে নির্বাচিত জাতীয় সংসদ সদস্য ছিলেন। তিনি ছিলেন ১৯৭০-এর নির্বাচনে বিজয়ী বঙ্গবন্ধু শেখ মুজিবুর রহমানের নেতৃত্বাধীন জাতীয় পরিষদে সাত জন নারী প্রতিনিধির একজন।
সম্মাননা
নারী উন্নয়নে বিশেষ অবদান রাখায় তিনি বাংলাদেশ সরকার কর্তৃক প্রদত্ত রোকেয়া পদক-এ ভূষিত হয়েছেন।
ড্রিম গার্ল (২০১৯-এর চলচ্চিত্র)
ড্রিম গার্ল একটি ভারতীয় হিন্দি কৌতুক চলচ্চিত্র যেটিতে আয়ুষ্মান খুরানা এবং নুসরাত ভারুচা মুখ্য ভূমিকায় অভিনয় করেছেন। চলচ্চিত্রটি রাজ শান্দিলিয়া পরিচালনা করেছেন এবং একতা কাপুর ও শোভা কাপুর চলচ্চিত্রটি প্রযোজনা করেছেন।   চলচ্চিত্রটি গান টি-সিরিজের ইউটিউব চ্যানেলে মুক্তি পায়।
আয়লেসবারি হাঁস
উৎস এবং বর্ণনা
আয়লেসবারি হাসের উৎস পরিষ্কার নয়। ১৮ শতকের আগে থেকে ইংল্যান্ডে হাঁসের চাষ ব্যাপক হারে বৃদ্ধি পায়। তারা বন্য মাল্লার্ড জাতের হাঁসের গৃহপালিত জাতকে পালন করতো। হাঁসের বিভিন্ন রঙ হয়, বুনো পরিবেশে হাঁস গুলো সাদা হতো। কুইল্ট নামক টেক্সটাইল সামগ্রী তৈরীতে হাঁসের সাদা পাখনার চাহিদা ছিলো।
১৮ শতকে সাদা জাতের গৃহপালিত হাঁস চাষ হতে থাকে। এদের নাম ছিলো ইংলিশ হোয়াইট। ১৬৯০ থেকে আয়লেসবারিতে হাস চাষ হচ্ছে এবং আয়লেসবারি ও আশপাশের গ্রামে ইংলিশ হোয়াইট চাষ জনপ্রিয়তা পায়।
জামিলুদ্দিন আলি
নওয়াবজাদা মির্জা জামিলুদ্দিন আহমেদ খান (২০ জানুয়ারি ১৯২৫ – ২৩ নভেম্বর ২০১৫) জামিলউদ্দিন আলি পিপি নামে বেশি পরিচিত, এইচআই বা আলিজি ছিলেন একজন পাকিস্তানি কবি, সমালোচক, নাট্যকার, প্রাবন্ধিক, কলাম লেখক এবং পণ্ডিত।
প্রাথমিক জীবন এবং পেশা
নবাবজাদা মির্জা জামিলউদ্দীন আহমদ খান ১৯২৫ সালের ২০ জানুয়ারি ভারতের দিল্লিতে একটি সাহিত্য পরিবারে জন্মগ্রহণ করেছিলেন। তাঁর পিতা আমিরউদ্দিন আহমেদ খান লোহারুর নবাব এবং তাঁর মা সৈয়দা জামিলা বৈগুম খাজা মীর দরদের প্রত্যক্ষ বংশধর ছিলেন এবং আমিরুদ্দিন খানের চতুর্থ স্ত্রী ছিলেন। আলি ১৯৪৪ সালে দিল্লির অ্যাংলো আরবি কলেজ থেকে অর্থনীতিতে বিএ অর্জন করেন। ১৯৪৭ সালে ভারত বিভাগের পরে অলি পরিবারসহ ১৩ আগস্ট পাকিস্তানের করাচিতে পাড়ি জমান এবং বাণিজ্য মন্ত্রণালয়ের সহকারী হিসাবে কর্মজীবন শুরু করেন। ১৯৫১ সালে, আলি সিএসএস (পাকিস্তানের সিভিল সার্ভিস) পরীক্ষায় উত্তীর্ণ হয়ে পাকিস্তান ট্যাক্সেশন সার্ভিসে যোগ দেন। তিনি ১৯৫৯ থেকে ১৯৬৩ সাল পর্যন্ত রাষ্ট্রপতি ভবনে বিশেষ দায়িত্বের কর্মকর্তা ছিলেন। আলি ১৯৬৭ সালে পাকিস্তানের ন্যাশনাল ব্যাংকে যোগদান করেন এবং ১৯৮৮ সালে অবসর গ্রহণের পূর্ব পর্যন্ত তার সহসভাপতি ছিলেন। ১৯৭১ সালে তিনি করাচি বিশ্ববিদ্যালয় থেকে একটি এফইএল এবং এলএলবি (আইন) ডিগ্রি অর্জন করেন।
জামিলউদ্দিন আলি পাকিস্তান পিপলস পার্টির প্রাক্তন সদস্য ছিলেন এবং ১৯৭৭ সালের জাতীয় সংসদ নির্বাচন এনএ-১৯১ থেকে প্রতিদ্বন্দ্বিতা করেন, তবে জামায়াতে ইসলামীর মুনাওয়ার হাসানের কাছে হেরে যান। ১৯৯৭ সালে, মুতাহিদা কওমি আন্দোলনের সমর্থনে আলি ছয় বছরের মেয়াদে সিনেটের সদস্য নির্বাচিত হন।
জামিলউদ্দিন আলি কেন তিনি সংক্ষেপে রাজনীতিতে নামলেন এই প্রশ্নের উত্তর দিয়ে খুব স্পষ্ট বা স্বাচ্ছন্দ্যবোধ করেননি। "এটি কি খ্যাতি এবং স্বীকৃতির জন্য তাঁর আবেগপূর্ণ আচরণের কারণে হয়েছিল?" তিনি সাধারণত এই প্রশ্ন থেকে বিরত থাকতেন এবং তাঁর জীবদ্দশায় কখনই স্বাচ্ছন্দ্য এবং পরিষ্কারভাবে এর উত্তর দিতে পারতেন না।
আলী খুব অল্প বয়সেই কবিতা রচনা শুরু করেছিলেন এবং গানের পাশাপাশি অনেক বই লিখেছিলেন। ১৯৬৫-এর ভারত-পাক যুদ্ধের সময় তিনি "জীভায় জীভায় পাকিস্তান" গানটি লিখেছিলেন যা অত্যন্ত জনপ্রিয় হয়েছিল। গানটি শাহনাজ বেগম সংগীতায়োজন করেছেন সোহেল রানা সংগীত দিয়ে এবং মূলত ১৯৭১ সালের ১৪ আগস্ট পিটিভি প্রকাশ করেছিল। আন্তর্জাতিক মহিলা বর্ষ (১৯৭৬)-এর সময় তিনি "হাম মৈন, হম বহনাইন, হাম বৈতায়ান" গানটি লিখেছিলেন। ১৯৮৬ সালে পাকিস্তানের প্রাক্তন রাষ্ট্রপতি গোলাম ইসহাক খানের অনুরোধে আলি একটি গান "জো নাম ওহি পেহচান, পাকিস্তান" লিখেছিলেন। তিনি নুসরাত ফতেহ আলী খানের "মেরা ইন পাকিস্তান" গানের রচয়িতাও ছিলেন।
মৃত্যু
অলি ডায়াবেটিস এবং শ্বাসকষ্টজনিত অসুস্থতায় ভুগছিলেন এবং করাচির একটি হাসপাতালে তাকে ভর্তি করা হয়েছিল। ২০১৩ সালের ২৩ নভেম্বর করাচিতে হৃদরোগে আক্রান্ত হয়ে তিনি মারা যান। তাঁর নামাজ-ই-জানাযাহ করাচির ডিএইচএ-র মসজিদ "তোবা" অনুষ্ঠিত হয়েছিল। ২৩ নভেম্বর ২০১৫-তে তাকে করাচির বাইজারটা লাইনে একটি সেনা কবরস্থানে সমাধিস্থ করা হয়েছিল।
সাহিত্য কাজ
জামিলউদ্দিন আলি ১৯৬২ সালে বাবা-ই-উর্দু মৌলভী আবদুল হকের মৃত্যুর পরে আঞ্জুমান-ই তারককি-ই উর্দু (উর্দু ভাষার প্রচারের জন্য সংস্থা) এর সম্মানসূচক সচিবের দায়িত্ব গ্রহণ করেছিলেন এবং বহু বছর ধরে সেখানে মূল দায়িত্ব পালন করেছিলেন। ফরমান ফতেহপুরীর সাথে, এই সমিতিটি টিকে আছে এবং বাড়বে তা নিশ্চিত করার জন্য।
পাকিস্তানে যখন ২২ খণ্ডের উর্দু অভিধানটি তৈরি হচ্ছিল, তখন উর্দু লুঘাট বোর্ডে (উর্দু ডিকশনারি বোর্ড) বড় ভূমিকা নেওয়ার জন্য কৃতিত্বও দেওয়া হয়।
বল্লাদ সংগ্রহ
শ্লোক সংগ্রহ
অলি তার দোহাতে তাঁর প্রকৃত সম্ভাবনা এবং সৃজনশীলতা দেখিয়েছিল।
ভ্রমণ সাহিত্য
আনেহলা ইউনিয়ন
আনেহলা ইউনিয়ন বাংলাদেশের টাঙ্গাইল জেলার অন্তর্গত ঘাটাইল উপজেলার একটি ইউনিয়ন।
ভৌগোলিক উপাত্ত
আনেহলা ইউনিয়নের মোট আয়তন ৫৬৯৮ একর। ঘরবাড়ির সংখ্যা ৬৫২৪ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী আনেহলা ইউনিয়নের মোট জনসংখ্যা ২৫৬৬৫ জন। এদের মধ্যে ১২৩৯৮ জন পুরুষ এবং ১৩২৬৭ জন মহিলা। প্রতি ব:কি: এ ১১১৩ জন লোক বাস করে।
শিক্ষা
এই ইউনিয়নের প্রায় ৭০ ভাগ লোক শিক্ষিত।
অর্থনীতি
বেশিরভাগ লোকই কৃষি নির্ভর।
জনপ্রতিনিধি
আয়েন উদ্দিন তালুকদার- পঞ্চায়েত, আনেহলা। ডাঃ আবুল হোসেন তালুকদার আনেহলা ইউনিয়নের প্রতিষ্ঠাতা চেয়ারম্যান, আনেহলা,
ইদ্রিস হোসেন চৌধুরী- চেয়ারম্যান, ডাবনা পটল, এলাহী বকস চেয়ারম্যান- খায়েরপাড়া সাদৎ চেয়ারম্যাান- গৌরাঙ্গী মোঃ সাইফুল ইসলাম চেয়ারম্যান- গকুল নগর মোঃ শফিউর রহমান মুক্তা-সিংগুরিয়া
এনপিএম (সফটওয়্যার)
এনপিএম ( যার পূর্ণ রূপ নোড প্যাকেজ ম্যানেজারের ) জাভাস্ক্রিপ্ট প্রোগ্রামিং ভাষার জন্য একটি প্যাকেজ ম্যানেজার । এটি জাভাস্ক্রিপ্ট রানটাইম এনভায়রনমেন্ট নোড.জেএস এর ডিফল্ট প্যাকেজ ম্যানেজার, এটি কমান্ড লাইন ক্লায়েন্ট গঠিত, যাকে এনপিএম বলা হয়। এটি সাধারনত একটি পাবলিক অনলাইন ডাটাবেস এবং অর্থ প্রদান সাপেক্ষে এটি প্রাইভেট প্যাকেজের সুযোগ দিয়ে থাকে, যাকে এনপিএম রেজিস্ট্রি বলা হয়। রেজিস্ট্রি ক্লায়েন্টের মাধ্যমে অ্যাক্সেস করা যায় এবং উপলভ্য প্যাকেজগুলি এনএমপি ওয়েবসাইটের মাধ্যমে ব্রাউজ এবং অনুসন্ধান করা যায়। প্যাকেজ ম্যানেজার এবং রেজিস্ট্রি এনপিএম, ইনক দ্বারা পরিচালিত হয়।
ইতিহাস
এনএমপি পুরোপুরি জাভাস্ক্রিপ্টে লেখা। আইজ্যাক জেড স্লিটার অনুরূপ অন্যান্য, যেমন পিয়ার ( পিএইচপি ) এবং সিপিএএন ( পার্ল ) এর মতো প্রকল্পের অনুপ্রেরণার ফলে তৈরি করেছিলেন
আন নাবিয়্যুল খাতিম
আন নাবিয়্যুল খাতিম (النبی الخاتم ﷺ) দেওবন্দি ইসলামি পণ্ডিত মানাজির আহসান গিলানির উর্দু ভাষায় রচিত একটি সীরাত গ্রন্থ। এটি ১৯৩৬ সালে প্রকাশিত হয়। মনজুর নোমানী গ্রন্থটির ভূমিকা লিখেছেন। অন্যান্য সীরাতগ্রন্থের তুলনায় এটি আকারে ছোট। এতে প্রায় ৪০০টি বিষয় আলোচিত হয়েছে, যার মধ্যে ৩০০টি বিষয় পূর্বে কখনো আলোচিত হয়নি। এটি মূলত একটি উর্দু প্রবন্ধ যা তিনি মুহাম্মদ (স.)-এর ওপর বিভিন্ন প্রশ্ন আর সংশয়ের জবাবে লিখেছিলেন। তাই এতে সীরাতগ্রন্থের ধারাবাহিকতা রক্ষা করা হয় নি। এতে নবীর জীবনকে দুইভাগে ভাগ করা হয়েছে। তন্মধ্যে মক্কী জীবনকে আধ্যাত্মিক জীবন এবং মাদানি জীবনকে বুদ্ধিবৃত্তিক জীবন বলা হয়েছে। বইটির বিভিন্ন ঘটনাগুলোর বিশ্লেষণও এই ভিত্তিতেই করা হয়েছে। প্রতিটি ঘটনার প্রেক্ষাপট ও রহস্য এবং তার পেছনে যুক্তি ও দর্শন তুলে ধরা হয়েছে। এছাড়াও বইটিতে তুলনামূলক ধর্মতত্ত্ব, ইসলামবিদ্বেষীদের জবাব এবং বিভিন্নজনের উক্তি অনুসারে ইসলাম ও নবীর শ্রেষ্ঠত্ব ও চিরন্তনত্ব ফুটিয়ে তোলা হয়েছে। বইটিতে লেখক একেকটি বিষয় ব্যাখ্যা করেছেন, তারপর সে বিষয়টা নিয়ে আবেগদীপ্ত প্রশ্ন ছুড়ে দিয়েছেন। ইমান পত্রিকার সম্পাদক আবদুল মজিদ কুরাশি বলেন, "সীরাত বিষয়ক গ্রন্থাগারে এরকম বই আর একটিও নেই"।
বিষয়বস্তু
গ্রন্থটির শুরুতে "কুরআন মাজিদ এবং সীরাতে মুহাম্মাদির ঐতিহাসিকতা" শিরোনামে একটি দীর্ঘ প্রবন্ধের অবতারণা করা হয়েছে। তুলনামূলক ধর্মতত্ত্ব এই প্রবন্ধের প্রধান আলোচ্য বিষয়। এই প্রবন্ধে বিভিন্ন ধর্মগ্রন্থ ও ব্যক্তির মতামত থেকে নবীর শ্রেষ্ঠত্ব তুলে ধরা হয়েছে। পাশাপাশি হিন্দু, বৌদ্ধ, ইহুদি, খ্রিষ্টান, মাজুসি, জরথ্রুস্ট (পারসিক), মানি ধর্ম-সহ বিভিন্ন ধর্মের ভ্রান্তি তুলে ধরা হয়েছে।
তারপরের আলোচ্য বিষয় নবীর মা বাবার মৃত্যু, আরবের ও কুরাইশের হালচাল, দাদার মৃত্যু, দুধমা হালিমা সাদিয়া এবং চাচা আবু তালিবের লালনপালন। লেখক যেসব প্রশ্নের উত্তর দিয়ে বিষয়বস্তু আলোচনা করেছেন, তার মধ্যে রয়েছে: নবীর জন্মের পূর্বের বাবার মৃত্যু এবং শৈশবেই মা ও দাদার মৃত্যু কেন হল? আরব, কুরাইশ, হালিমা সাদিয়া ও আবু তালিবের কাছ থেকে তিনি কী পেয়েছেন? কী পেতে পারতেন? আর উল্টো তাদেরকে তিনি কী কী দিয়েছেন? কতটুকু দিয়েছেন? কেন নবী এত বিয়ে করলেন? তার কি কোনো নারীর প্রয়োজন ছিল? আর যৌবনে তিনি কেনইবা যৌবন পেরিয়ে আসা মহিলাকে বিয়ে করলেন? কেন আয়েশাকে অল্প বয়সে বিবাহ করেছিলেন?
তারপরের আলোচ্য বিষয়: তায়েফের ঘটনা, সাহাবাদের ওপর কুরাইশদের নির্যাতন, ইথিওপিয়ার দিকে হিজরত, নবুয়ত, মেরাজ, মদিনায় হিজরত এবং সেগুলোর ব্যাখ্যা ও রহস্য উদঘাটন। নবী কেন জিহাদ করলেন? তার নেতৃত্বে যত যুদ্ধ সংঘটিত হয়েছে, সবগুলোর নিহতদের মোট সংখ্যা কত? কতজনকে অন্যায়ভাবে হত্যা করা হয়েছে?
একেবারে শেষে দুটি পরিশিষ্ট যোগ করা হয়েছে। প্রথমটি নবীর স্ত্রীগণ সম্পর্কে। এতে প্রত্যেকের নাম, বিয়ের সময় স্ত্রীর বয়স, বিয়ের সময় নবীর বয়স, দাম্পত্যকাল তুলে ধরা হয়েছে। দ্বিতীয় পরিশিষ্টে নবীর যুগের মোট শহিদ, নিহত, আহত এবং বন্দির তালিকা দেওয়া হয়েছে।
দিল্লি–মুম্বই এক্সপ্রেসওয়ে
দিল্লি–মুম্বই এক্সপ্রেসওয়েটি একটি নির্মাণাধীন ১,২৫০ কিলোমিটার দীর্ঘ নিয়ন্ত্রিত-অ্যাক্সেস হাইওয়ে, যা ভারতের বাণিজ্যিক রাজধানী মুম্বইয়ের সাথে জাতীয় রাজধানী দিল্লিকে সংযুক্ত করে। প্রকল্পের ভিত্তিপ্রস্তর কেন্দ্রীয় মন্ত্রী নিতিন গডকরী, সুষমা স্বরাজ এবং অরুণ জেটলি ৮ ই মার্চ, ২০১৯ সালে স্থাপন করেন। নির্মাণাধীন মুম্বই–বড়োদরা এক্সপ্রেসওয়েটি এই প্রকল্পে অন্তর্ভুক্ত করা হয়। প্রকল্পের মোট ব্যয় হবে ₹১ লক্ষ কোটি টাকা। এটি হরিয়ানা (৮০ কিলোমিটার), রাজস্থান (৩৮০ কিমি), মধ্যপ্রদেশ (৩0০ কিমি), গুজরাত (৩০০ কিমি) এবং মহারাষ্ট্র (১২০ কিমি) রাজ্যের মধ্য দিয়ে যায়।
এটি নির্মাণাধীন এক্সপ্রেসওয়েটি অনগ্রসর অঞ্চলের মধ্য দিয়ে অগ্রসর হওয়া একটি ৮-লেনের গ্রিনফিল্ড-সারিবদ্ধ পথ, [6] যা বর্তমান ভ্রমণের সময়কে ২৪ ঘণ্টা থেকে কমিয়ে কেবল মাত্র ১২ ঘণ্টা করবে। ওয়েস্টার্ন ডেডিকেটেড ফ্রেইট করিডোর'সহ এই এক্সপ্রেসওয়েটি দিল্লি–মুম্বই ইন্ডাস্ট্রিয়াল করিডোরের এক অত্যাবশ্যক মেরুদণ্ড হবে।
হাইওয়ের জন্য ডিসেম্বর ২০১৮ সালে দরপত্র দেওয়ার পরে, এটি ২০২২ সালের মধ্যে শেষ হবে বলে আশা করা হচ্ছে।
সুবর্ণ এক্সপ্রেস
সুবর্ণ এক্সপ্রেস (ট্রেন নং ৭০১/৭০২) বাংলাদেশ রেলওয়ে কর্তৃক পরিচালিত বাংলাদেশের একটি বিরতিহীন আন্তঃনগর ট্রেন। এটি চট্টগ্রামের চট্টগ্রাম রেলওয়ে স্টেশন থেকে ঢাকার কমলাপুর রেলওয়ে স্টেশন পর্যন্ত চলাচল করে।
সুবর্ণ এক্সপ্রেস বাংলাদেশের প্রথম বিরতিহীন আন্তঃনগর ট্রেন। ১৯৯৮ সালের ১৪ই এপ্রিল ট্রেনটি উদ্বোধন করা হয়। এটি চালু হওয়ার পূর্বে বাংলাদেশের প্রথম আন্তঃনগর ট্রেন মহানগর এক্সপ্রেস ৭০১/৭০২ নাম্বারে চলাচল করতো। তবে সূবর্ণ এক্সপ্রেস ট্রেন চালু হওয়ার পর মহানগরের নাম্বার সূবর্ণকে দিয়ে দেওয়া হয়, এবং মহানগরকে ৭২১/৭২২ নাম্বার দেওয়া হয়। চট্টগ্রাম−ঢাকা রুটে এই ট্রেনের পাশাপাশি মহানগর প্রভাতী/গোধূলী এক্সপ্রেস (৭০৩/৭০৪), মহানগর এক্সপ্রেস (৭২১/৭২২), তূর্ণা এক্সপ্রেস (৭৪১/৭৪২), সোনার বাংলা এক্সপ্রেস (৭৮৭/৭৮৮), চট্টলা এক্সপ্রেস (৮০১/৮০২), ঢাকা/চট্টগ্রাম মেইল (১/২) এবং কর্ণফুলী এক্সপ্রেস (৩/৪) চলাচল করে। ২০২০ সাল অব্দি বাংলাদেশে সুবর্ণ এক্সপ্রেস, সোনার বাংলা এক্সপ্রেস ও বনলতা এক্সপ্রেস (৭৯১/৭৯২), মোট এই তিনটি বিরতিহীন আন্তঃনগর ট্রেন রয়েছে। সুবর্ণ এক্সপ্রেসের বেজ চট্টগ্রাম রেলওয়ে স্টেশন।
সময়সূচী
বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর। বি.দ্র.: মাঝেমধ্যে বিশ্ব ইজতেমার সময় ট্রেনটি বন্ধ রাখা হয়।
যাত্রাবিরতি
২০২২ সাল অব্দি, সুবর্ণ এক্সপ্রেস শুধুমাত্র ঢাকা বিমানবন্দর রেলওয়ে স্টেশনে বিরতি দেয়।
রোলিং স্টক
সূচনাকালে এই ট্রেনে ২৭০০ ও ২৬০০ শ্রেণীর লোকোমোটিভ ব্যবহার করা হতো। তবে পরবর্তীতে ২৯০০ শ্রেণীর লোকোমোটিভ দ্বারা প্রতিস্থাপন করা হয়। বর্তমানে একে ৩০০০ সিরিজের লোকোমোটিভ দ্বারা পরিচালনা করা শুরু হয়েছে।
৭০১ এর রেক বিন্যাস (২০২০ সাল অব্দি):
(৭০২ এর ক্ষেত্রে এর বিপরীতটি হবে।)
আব্রাহাম কোভুর
আব্রাহাম টমাস কোভুর (এপ্রিল ১০, ১৮৯৮ - সেপ্টেম্বর ১৮, ১৯৭৮) একজন শ্রীলঙ্কান যুক্তিবাদী ছিলেন। ঈশ্বরের অস্তিত্ব যে নেই - এটির যুক্তি প্রদানের জন্য তিনি আজো স্মরণীয়। তিনি ১৮৯৮ সালে দক্ষিণ ভারতের ট্র্যানভাকোর রাজ্যে জন্মগ্রহণ করেন। পড়ালেখা করেন কোলকাতায় (বঙ্গবাসী কলেজে), এবং ভারতে কিছুদিন শিক্ষকতা করার পর তিনি শ্রীলঙ্কায় বসবাস করা শুরু করেন। তিনি ওখানে উদ্ভিদবিজ্ঞান পড়াতেন এবং ১৯৫৯ সালে পড়ানোর পেশা থেকে অবসর নেন।
শাহ বেগম (জাহাঙ্গীরের স্ত্রী)
শাহ বেগম (c. ১৫৭০ - ১৬ মে ১৬০৪), যার অর্থ 'রাজকীয় মহিলা' ছিলেন রাজপুত। তিনি যুবরাজ সেলিম অর্থাৎ ভবিষ্যতের সম্রাট জাহাঙ্গীরের প্রথম স্ত্রী ছিলেন।
পরিবার
শৈসবে তাঁর নাম ছিল মান বাঈ। তিনি আমেরের রাজা ভগবন্ত দাসের কন্যা ছিলেন। তিনি ভারমল রাজার নাতনী ছিলেন, যাঁর মেয়ে যোধা বাইয়ের বিয়ে হয়েছিল সম্রাট আকবরের সাথে, ১৫৬২ সালে, এবং জাহাঙ্গীর তাঁর পুত্র ছিলেন। তিনি সেলিমের বড় ছেলে খুসারাউ মির্জার মা ছিলেন, পুত্রের জন্মের পরে সেলিম তাঁকে শাহ বেগম উপাধি দিয়েছিলেন।
বিবাহ
পনেরো বছর বয়সে সেলিম তাঁর সম্পর্কিত বোন মন বাইয়ের সাথে বিবাহ বন্ধনে আবদ্ধ হন। দুই কোটি টঙ্কাতে বিবাহ স্থির হয়েছিল। আকবর নিজেই তাঁর সমস্ত উচ্চপদস্থ ব্যক্তিদের সাথে নিয়ে রাজার প্রাসাদে গিয়েছিলেন এবং ১৩ই ফেব্রুয়ারি ১৫৮৫ সালে মুসলিম কাজীদের উপস্থিতিতে বিবাহের উদ্‌যাপন করেছিলেন, তবে হিন্দু অনুষ্ঠানের কিছু বৈশিষ্ট্যও পালিত হয়েছিল।
শাহ বেগম ক্রমাগত খুসারাউকে পিতার অনুগত থাকার পরামর্শ দিয়েছিলেন। তিনি যখন দেখলেন যে এটির কোনও লাভ হয়নি, তিনি সিদ্ধান্ত নিয়েছিলেন নিজের জীবনহানি করার যা রাজপুত প্রকৃতির এক অবিচ্ছেদ্য অঙ্গ ছিল।
মৃত্যু
১৬০৪ সালের ১৬ই মে শাহ বেগম মারা যান। ভারসাম্যহীন অবস্থায় তিনি প্রচুর আফিম খান এবং তার পরে মারা যান। তিনি জাহাঙ্গীরের প্রতি তাঁর পুত্র এবং ভাইয়ের দুর্ব্যবহার সহ্য করতে পারেননি এবং পরিস্থিতিগত মানসিক আঘাতে জীবনের প্রতি হতাশ হয়ে পড়েছিলেন।
শাহ বেগমের সমাধিটি এলাহাবাদের খুসারাউ বাগানে অবস্থিত। এলাহাবাদ দরবারের প্রধান শিল্পী আকা রেজাকে তাঁর সমাধি নির্মাণের জন্য দায়িত্ব দেওয়া হয়েছিল। এটি ১৬০৬-০৭ সালে শেষ হয়েছিল।
জনপ্রিয় সংস্কৃতিতে
এপিক চ্যানেলের সমালোচক দ্বারা প্রশংসিত ঐতিহাসিক নাটক সিয়াসাত (বিশতম স্ত্রী এর উপর ভিত্তি করে) -এ নিতা শেট্টি শাহ বেগমের চরিত্রে অভিনয় করেছিলেন।
আলোকমণ্ডল
আলোকমণ্ডলের ইংরেজি ফটোস্ফিয়ার (Photosphere) শব্দটি উদ্ভূত হয়েছে প্রাচীন গ্রীক শব্দ φῶς, φωτός (phos, photos) মানে "আলো" এবং σφαῖρα (sphaira) মানে "গোলক" থেকে। এর থেকে যে অর্থ উল্লেখ করা যায়: এটি একটি গোলাকার পৃষ্ঠ যা আলোক নির্গমন করে। তারকার পৃষ্ঠে প্লাজমা অস্বচ্ছ হয়ে ওঠার আগে পর্যন্ত এটির বিস্তার এবং এর অপটিক্যাল গভীরতা মোটামুটি প্রায় ২⁄৩ অথবা সমতুল্যভাবে এমন একটি গভীরতা যা থেকে ৫০% আলো না বিক্ষিপ্ত হয়ে নির্গত হয়।
আলোকমণ্ডল হল একটি আলোকিত বস্তুর গভীরতম অঞ্চল যা সাধারণত তারায় দেখা যায় এবং যা একটি নির্দিষ্ট তরঙ্গদৈর্ঘ্য এর ফোটনের পক্ষে হয় স্বচ্ছ থাকে।
তাপমাত্রা
কোনও তারার পৃষ্ঠের তাপমাত্রা কত হবে তার কার্যকর তাপমাত্রা সংজ্ঞায়িত করা হয়েছে স্টেফান–বোল্টজম্যান সূত্র দ্বারা। নিউট্রন তারকা ছাড়া অন্য তারায় কোনও কঠিন বা তরল পৃষ্ঠ নেই। সেই জন্যে আলোকমণ্ডল সাধারণত সূর্য বা অন্য কোনও তারার চাক্ষুষ করতে পারা পৃষ্ঠকে বর্ণনা করতে ব্যবহৃত হয়।
সূর্য
সূর্য এর আলোকমণ্ডলে তাপমাত্রার ব্যাপ্তি থাকে । (কার্যকরী তাপমাত্রা ) এবং ঘণত্ব প্রায় ৩ kg/m3; এবং তা সূর্যে গভীরতা বাড়ার সাথে সাথে তা পাল্টে পাল্টে যায়। অন্যান্য তারায় গরম বা শীতল আলোকমণ্ডল থাকতে পারে। সূর্যের আলোকমণ্ডলটি প্রায় ১০০ কিলোমিটার পুরু। এটি পরিচলন কোষ দ্বারা গঠিত যা প্লাজমার গ্রানুলস-কোষ নামে পরিচিত। প্রতিটি প্রায় ১০০০ কিলোমিটার ব্যাসবিশিষ্ট। কেন্দ্রস্থল থেকে ক্রমবর্ধমান উষ্ম প্লাজমা উদ্গত হতে থাকে এবং শীতলতর প্লাজমা তাদের মধ্যের সরু জায়গাগুলিতে পড়তে থাকে। প্রতি সেকেন্ডে ৭ কিলোমিটার বেগে সেগুলি প্রবাহিত হয়। প্রতিটি গ্রানুলের আয়ু প্রায় বিশ মিনিট। ফলে ক্রমাগতভাবে "স্ফুটন" এর ধাঁচ পরিবর্তিত হয়। সাধারণ গ্রানুলগুলি দল বেঁধে বা গ্রুপ গঠন করে হয়ে ওঠে সুপার গ্রানুল যারা ৩০,০০০ কিলোমিটার অবধি ব্যাসের হয় এবং ২৪ ঘণ্টা অবধি আয়ু হয়। তারা প্রতি সেকেন্ডে প্রায় ৫০০ মিটার প্রবাহের গতিতে চৌম্বকীয় ক্ষেত্রগুলিকে কোষের প্রান্তে বহন করে। চৌম্বকীয়ভাবে সম্পর্কিত অন্যান্য আরও ঘটনার মধ্যে রয়েছে সৌর কলঙ্ক এবং সৌর ফ্যাকুলা। এগুলি গ্রানুলের মধ্যে ছড়িয়ে পড়ে। পৃথিবী থেকে অন্যান্য তারা পর্যবেক্ষণ করার সময়  এই বিস্তারিত ব্যাপারগুলি এতই সূক্ষ যে  চোখেই পড়ে না।
সূর্যের অন্যান্য স্তর
আলোকমণ্ডলের উপরে সূর্যের দৃশ্যমান বায়ুমণ্ডলের অন্যান্য যে স্তরগুলি রয়েছে: ২,০০০ কিলোমিটার গভীর বর্ণমণ্ডল (সাধারণত ফিল্টারযুক্ত আলোক দ্বারা প্রদর্শিত হয়। যেমন এইচ-আলফা)। এটি আলোকমণ্ডল এবং অনেক উষ্ণতর ও পাতলা ছটামন্ডল এর মধ্যে অবস্থান করে। আলোকমণ্ডলে অন্যান্য যে সব "পৃষ্ঠ বৈশিষ্ট্যগুলি" আছে তা হ'ল সৌর শিখা এবং সৌর কলঙ্ক।
ভয়ভঞ্জন শেখর
ভয়ভঞ্জন শেখর পঞ্চকোট রাজ্য শাসনকারী শেখর রাজবংশের সাঁয়ত্রিশতম রাজা ছিলেন।
সংক্ষিপ্ত পরিচিতি
ভয়ভঞ্জন শেখর পঞ্চকোট রাজ্য শাসনকারী শেখর রাজবংশের ছত্রিশতম রাজা হরিনাথ শেখরের পুত্র ছিলেন। তিনি ৯৮০ খ্রিষ্টাব্দ হতে ৯৯৭ খ্রিষ্টাব্দ পর্য্যন্ত রাজ্য শাসন করেন। দ্বিতীয় লক্ষ্মণ শেখর নামক তার এক পুত্র ছিল।
আলিজা ইজ্জত বেগোভিচ
প্রাথমিক জীবন ও শিক্ষা
আলিজা ১৯২৫ সালের ৮ আগস্ট বোসানস্কি শামাক শহরে জন্মগ্রহণ করেন। তিনি মুস্তফা কামাল ইজ্জত বোগোভিচ ও হিবার পাঁচ সন্তানের মধ্যে তৃতীয় ছিলেন—দুই পুত্র ও তিন কন্যা। তার পরিবার একটি বিশিষ্ট ও সম্ভ্রান্ত পরিবার হলেও তারা দরিদ্র ছিলেন। তার পিতা বেলগ্রেডের একজন প্রাক্তন অভিজাত ইজ্জত-বেগ জাহিচের বংশধর ছিলেন, যিনি ১৮৬৪ সালে সার্বিয়া থেকে শেষ উসমানীয় সৈন্য প্রত্যাহারের পর বসনিয়া ভিলায়েতে চলে আসেন। এর আগে জাহিচ পরিবার কয়েকশ বছর ধরে বেলগ্রেডে বসবাস করেছিল।
উস্কুদারে সৈনিক হিসাবে কাজ করার সময় আলিজা ইজ্জত বোগোভিচের পিতামহ আলিজা সিডকা হানিম নামে একজন তুর্কি মহিলাকে বিয়ে করেছিলেন। এই দম্পতি অবশেষে বোসানস্কি সামাকে চলে যান এবং তাদের পাঁচটি সন্তান হয়। ইজ্জত বেগোভিচের দাদা পরে শহরের মেয়র হন এবং ১৯১৪ সালের জুন মাসে আর্চডিউক ফ্রাঞ্জ ফার্দিনান্দের হত্যাকাণ্ডে গ্যাভ্রিলো প্রিন্সিপের হত্যার পর অস্ট্রো-হাঙ্গেরীয় কর্তৃপক্ষ থেকে মৃত্যুদণ্ডের হাত থেকে চল্লিশজন সার্বকে রক্ষা করেন বলে জানা গেছে।
তারর বাবা একজন হিসাবরক্ষক ছিলেন এবং প্রথম বিশ্বযুদ্ধের সময় ইতালীয় ফ্রন্টে অস্ট্রো-হাঙ্গেরি আর্মির হয়ে যুদ্ধ করেন এবং গুরুতর আহত হন। যে কারণে তিনি এক দশক ধরে আধা পক্ষাঘাতগ্রস্ত অবস্থায় ছিলেন। ১৯২৭ সালে তিনি নিজেকে দেউলিয়া ঘোষণা করেন। পরের বছর পরিবার সারায়েভোতে চলে যান এবং সেখানে আলিজা ধর্মনিরপেক্ষ পরিবেশে শিক্ষা লাভ করেন।
ভিন্নমতাবলম্বন ও সক্রিয়তা
১৯৭০ সালে আলিজা ইজ্জত বেগোভিচ ইসলাম, রাষ্ট্র ও সমাজের মধ্যে সম্পর্কের বিষয়ে তার নিজের মত প্রকাশ করে ইসলামি ঘোষণা নামে একটি ঘোষণাপত্র প্রকাশ করেন। এই ইশতেহার সরকার কর্তৃক নিষিদ্ধ করা হয়। এতে তিনি পশ্চিমা ধাঁচের অগ্রগতিকে ইসলামী ঐতিহ্যের সাথে সমন্বয় করার চেষ্টা করেন। কাজটি কেবল যুগোস্লাভিয়ায় বিশেষভাবে উল্লেখ না করে তিনি ইসলামি পুনর্নবীকরণের আহ্বান জারি করেন। এর ফলে তিনি এবং তার সমর্থকদের বিরুদ্ধে কমিউনিস্ট কর্তৃপক্ষ পূর্বের ইয়ং মুসলিম সংগঠনকে পুনরুজ্জীবিত করা এবং ইসলামি ভাবে একটি বিশুদ্ধ বসনিয়া ও হার্জেগোভিনা স্থাপনের ষড়যন্ত্রের জন্য অভিযুক্ত করে।
ঘোষণায় পাকিস্তানকে বিশ্বব্যাপী মুসলিম বিপ্লবীদের দ্বারা অনুকরণ করা একটি মডেল দেশ হিসাবে মনোনীত করা হয়। বিচারের সময় তার বিরোধীদের দ্বারা বিশেষভাবে বাছাই করা অনুচ্ছেদগুলির মধ্যে একটি ছিল, "ইসলামী বিশ্বাস এবং অ-ইসলামী সামাজিক ও রাজনৈতিক প্রতিষ্ঠানের মধ্যে কোন শান্তি বা সহাবস্থান হতে পারে না... রাষ্ট্রের উচিত ধর্মের প্রকাশ এবং এর নৈতিক ধারণা সমর্থন করা উচিত।" ঘোষণাটি বিতর্কের একটি উত্স রয়ে গেছে। সার্বরা, যারা ইজেটবেগোভিচের বিরোধিতা করেছিল, তারা প্রায়শই বসনিয়ায় ইরানী-শৈলীর একটি ইসলামী প্রজাতন্ত্র তৈরির অভিপ্রায়ের ইঙ্গিত হিসাবে ঘোষণাটিকে উদ্ধৃত করে।
তিনি নিজেও পরে অনেকবার জোর দিয়েছিলেন যে একটি ইসলামী রাষ্ট্র গঠন সম্পর্কে বিবৃতিগুলি অনুমানমূলক এবং বসনিয়ার পরিস্থিতির জন্য প্রযোজ্য নয়। যাই হোক না কেন, বসনিয়ার অমুসলিম জনসংখ্যা তার লেখায় তার বেশ কয়েকটি বিবৃতি দ্বারা অস্থির ছিল। ঘোষণার অনুচ্ছেদগুলি ১৯৯০ এর দশকে ইজেটবেগোভিচের বিরোধীদের দ্বারা প্রায়শই উদ্ধৃত করা হয়েছিল, যারা এটিকে ইসলামী মৌলবাদের একটি প্রকাশ্য বিবৃতি বলে মনে করেছিল। এই মতামত কিছু পশ্চিমা লেখক দ্বারা ভাগ করা হয়েছে। Izetbegović জোরালোভাবে এই অভিযোগ অস্বীকার.
কারাবাস
এপ্রিল ১৯৮৩ সালে, ইজেটবেগোভিচ এবং অন্যান্য বারোজন বসনিয়াক কর্মীকে (মেলিকা সালিহবেগোভিচ, এদেম বিকাকিচ, ওমের বেহেমেন, মুস্তাফা স্পাহিক এবং হাসান চেঙ্গিক সহ) বিভিন্ন অভিযোগের জন্য সারাজেভো আদালতে বিচার করা হয়েছিল যাকে বলা হয় "প্রধানভাবে জাতীয়তাবাদী কার্যকলাপের দ্বারা হোস্ট করা অপরাধ। প্রতিকূল কার্যকলাপ এবং প্রতিকূল প্রচারের উদ্দেশ্যে সমিতি"। ইজেটবেগোভিচের বিরুদ্ধে ইরানে একটি মুসলিম কংগ্রেসে সফরের আয়োজন করার জন্য আরও অভিযোগ করা হয়েছিল। যাদের বিচার করা হয়েছিল তাদের সবাইকে দোষী সাব্যস্ত করা হয়েছিল এবং ইজেটবেগোভিচকে চৌদ্দ বছরের কারাদণ্ড দেওয়া হয়েছিল।
অ্যামনেস্টি ইন্টারন্যাশনাল এবং হেলসিঙ্কি ওয়াচ সহ পশ্চিমা মানবাধিকার সংস্থাগুলির দ্বারা এই রায়ের কঠোর সমালোচনা করা হয়েছিল, যারা দাবি করেছিল যে এই মামলাটি " কমিউনিস্ট প্রচার " এর উপর ভিত্তি করে ছিল এবং অভিযুক্তদের বিরুদ্ধে সহিংসতা ব্যবহার বা সমর্থন করার অভিযোগ আনা হয়নি৷ পরের মে মাসে, বসনিয়ার সুপ্রিম কোর্ট একটি ঘোষণার মাধ্যমে বিষয়টি স্বীকার করে যে "অভিযুক্তদের কিছু কর্মে অপরাধমূলক কাজের বৈশিষ্ট্য নেই" এবং ইজেটবেগোভিচের সাজা কমিয়ে বারো বছর করে। ১৯৮৮ সালে, কমিউনিস্ট শাসনের পতন ঘটলে, প্রায় পাঁচ বছর জেলে থাকার পর তাকে ক্ষমা করা হয় এবং মুক্তি দেওয়া হয়। তার স্বাস্থ্যের মারাত্মক ক্ষতি হয়েছিল।
প্রাথমিক রাজনৈতিক জীবন ও ১৯৯০ সালের নির্বাচন
১৯৮৯-এর দশকের শেষে যুগোস্লাভিয়ায় বহু-দলীয় ব্যবস্থার প্রবর্তন ইজ্জত বেগোভিচ ও অন্যান্য বসনীয় কর্মীদের নিয়ে ১৯৮৯ সালে পার্টি অব ডেমোক্র্যাটিভ অ্যাকশন নামে একটি রাজনৈতিক দল প্রতিষ্ঠা করতে সাহায্য করে। এটি বহুলাংশে এলটি মুসলিম চরিত্র ছিল; একইভাবে, বসনিয়া ও হার্জেগোভিনার অন্যান্য প্রধান নৃতাত্ত্বিক গোষ্ঠী, সার্ব এবং ক্রোয়াটরাও জাতিগতভাবে ভিত্তিক দলগুলি ( এসডিএস এবং এইচডিজেড বিএইচ ) প্রতিষ্ঠা করেছিল। SDA ভোটের সবচেয়ে বেশি অংশ জিতেছে, ৩৩% আসন, পরবর্তী রানার্স-আপ জাতীয়তাবাদী জাতিগত দল যারা সার্ব এবং ক্রোয়াটদের প্রতিনিধিত্ব করে। Fikret Abdić বসনিয়াক প্রার্থীদের মধ্যে প্রেসিডেন্সি সদস্যের জন্য জনপ্রিয় ভোট জিতেছেন, ৪৪% ভোট পেয়ে, Izetbegović ৩৭%। বসনিয়ার সংবিধান অনুযায়ী, তিনটি সাংবিধানিক দেশের প্রত্যেকের প্রথম দুই প্রার্থী সাত সদস্যের বহু-জাতিগত ঘূর্ণায়মান প্রেসিডেন্সিতে নির্বাচিত হবেন (দুটি ক্রোয়াট, দুই সার্ব, দুই বসনিয়াক এবং একজন যুগোস্লাভ); একজন ক্রোয়াট প্রধানমন্ত্রী এবং একজন সার্ব অ্যাসেম্বলির সভাপতির পদ গ্রহণ করেন। আবদিচ প্রেসিডেন্সির জন্য বসনিয়াক প্রার্থী হিসাবে দাঁড়াতে রাজি হন এবং ইজেটবেগোভিচ প্রেসিডেন্সির চেয়ারম্যান হন।
রাষ্ট্রপতিত্ব (১৯৯০-২০০০)
বসনিয়া ও হার্জেগোভিনার ক্ষমতা ভাগাভাগি ব্যবস্থা খুব দ্রুত ভেঙ্গে যায়। কারণ প্রতিবেশী ক্রোয়েশিয়াতে সার্ব ও ক্রোয়েশীয়দের মধ্যে লড়াইয়ের পর জাতিগত উত্তেজনা বৃদ্ধি পায়। যদিও সংবিধান অনুযায়ী ইজ্জত বোগোভিচের মাত্র এক বছরের জন্য রাষ্ট্রপতির পদে থাকার কথা ছিল; তবে এই ব্যবস্থাটি অস্বাভাবিক পরিস্থিতির কারণে প্রাথমিকভাবে স্থগিত করা হয়ে এবং শেষ পর্যন্ত যুদ্ধের সময় তা সম্পূর্ণরূপে পরিত্যাগ করা হয়। কারণ সার্ব ও ক্রোয়েশীয় জাতীয়তাবাদী দল এসডিপি ও এইচডিজে সরকারকে ত্যাগ করেছিল। ১৯৯১ সালের গ্রীষ্মে স্লোভেনিয়া ও ক্রোয়েশিয়ায় যুদ্ধ শুরু হলে এটি অবিলম্বে স্পষ্ট হয়ে যায় যে, বসনিয়া ও হার্জেগোভিনা শীঘ্রই সংঘাতে জড়িয়ে পড়বে। ইজ্জত বেগোভিচ প্রাথমিকভাবে একটি একক বসনীয় রাষ্ট্র রক্ষার জন্য একটি শিথিল কনফেডারেশনের প্রস্তাব করেন এবং শান্তিপূর্ণ সমাধানের জন্য জোরালোভাবে আহ্বান জানান। তবে ১৯৯১ সালের ফেব্রুয়ারিতে তিনি মন্তব্য করেন যে, ''আমি একটি সার্বভৌম বসনিয়া ও হার্জেগোভিনার জন্য শান্তি বিসর্জন দেব। ... কিন্তু বসনিয়া ও হার্জেগোভিনার সেই শান্তির জন্য আমি সার্বভৌমত্ব বলি দেব না।'' তিনি জুলফিকারপাসিচ-কারাদজিচ চুক্তি পরিত্যাগ করেন, যা বসনিয়াকে সার্বিয়া ও মন্টিনিগ্রোর সাথে একটি কনফেডারেশনে একটি সার্বভৌম রাষ্ট্র হিসাবে দেখতে পাবে, যেখানে স্যান্ডজাকের ৬০% বসনিয়াকে দেওয়া হয়। ১৯৯২ সালের শুরুতে এটি স্পষ্ট হয়ে ওঠে যে, প্রতিদ্বন্দ্বী জাতীয়তাবাদী দাবিগুলি মৌলিকভাবে বেমানান: বসনিয়াক এবং ক্রোয়াটরা একটি স্বাধীন বসনিয়া ও হার্জেগোভিনা চেয়েছিল যখন সার্বরা সার্বিয়ার অধ্যুষিত যুগোস্লাভিয়ায় থাকতে চেয়েছিল। ইজেটবেগোভিচ প্রকাশ্যে অভিযোগ করেছিলেন যে তাকে এক বা অন্য পক্ষের সাথে মিত্র হতে বাধ্য করা হচ্ছে, লিউকেমিয়া এবং মস্তিষ্কের টিউমারের মধ্যে একটি বেছে নেওয়ার সাথে তুলনা করে স্পষ্টভাবে দ্বিধাটিকে চিহ্নিত করা হয়েছে। 1992 সালের জানুয়ারিতে, পর্তুগিজ কূটনীতিক জোসে কুটিলেইরো একটি পরিকল্পনা তৈরি করেন, যা পরে লিসবন চুক্তি নামে পরিচিত, যা বসনিয়াকে একটি ত্রিজাতিক ক্যান্টোনাল রাষ্ট্রে পরিণত করবে। প্রাথমিকভাবে, তিনটি পক্ষই চুক্তিতে স্বাক্ষর করেছিল; বসনিয়াকদের জন্য ইজেটবেগোভিচ, সার্বদের জন্য রাডোভান কারাদজিক এবং ক্রোয়াটদের জন্য মেট বোবান । যদিও প্রায় দুই সপ্তাহ পরে, ইজেটবেগোভিচ তার স্বাক্ষর প্রত্যাহার করে নেন এবং বসনিয়ার যেকোনো ধরনের বিভক্তির বিরুদ্ধে তার বিরোধিতা ঘোষণা করেন, অনুমিতভাবে সে সময়ে যুগোস্লাভিয়ায় মার্কিন যুক্তরাষ্ট্রের রাষ্ট্রদূত ওয়ারেন জিমারম্যান উৎসাহিত হয়েছিলেন।
বসনিয়ান যুদ্ধ
১৯৯২ সালের ফেব্রুয়ারিতে ইজ্জত বেগোভিচ বসনিয়া ও হার্জেগোভিনাকে একটি স্বাধীন রাষ্ট্র হিসাবে স্বীকৃতি দেওয়ার জন্য ইউরোপীয় অবস্থার উপর একটি স্বাধীন গণভোট ডাকেন। যদিও প্রেসিডেন্সির সার্ব সদস্যরা সতর্ক করে বলে যে, এটি অসাংবিধানিক কাজ এবং তা স্বাধীনতার দিকে একটি পদক্ষেপ হিসেবে বিবেচিত হবে। গণভোটে ৬৩% ভোটার অংশ নেয় এবং প্রায় ৯৯% ভোট পক্ষে পাওয়া যায়। সার্বরা মূলত গণভোট বয়কট করে। যথা, SR BiH-এর সংবিধান অনুযায়ী, রাষ্ট্রীয়-আইনগত মর্যাদার পরিবর্তন তিনটি জাতির জাতীয় ঐকমত্য ছাড়া সম্ভব ছিল না। দ্বিতীয় বিশ্বযুদ্ধে সার্বদের বিরুদ্ধে সংঘটিত গণহত্যার কারণে এই প্রক্রিয়াটি সংবিধানে অন্তর্ভুক্ত করা হয়েছিল, যা জাতিগত ভারসাম্যকে বিঘ্নিত করেছিল। আরেকটি সম্ভাবনা ছিল দুই-তৃতীয়াংশ নাগরিকের জন্য যুগোস্লাভ ফেডারেশন ছেড়ে যাওয়ার জন্য গণভোটে ভোট দেওয়ার। সার্বরা যুগোস্লাভিয়া থেকে বিচ্ছিন্ন হওয়ার সাথে একমত ছিল না। অধিকন্তু, জনসংখ্যার দুই-তৃতীয়াংশেরও কম গণভোটে গিয়েছিল। তা সত্ত্বেও, ইইউ এবং মার্কিন গণভোট মেনে নিয়েছে।
বসনিয়ান পার্লামেন্ট, ইতিমধ্যে বসনিয়ান সার্বদের দ্বারা খালি করা হয়েছে, আনুষ্ঠানিকভাবে 29 ফেব্রুয়ারি যুগোস্লাভিয়া থেকে স্বাধীনতা ঘোষণা করে এবং ইজেটবেগোভিচ 3 মার্চ দেশটির স্বাধীনতা ঘোষণা করে। এটি 7 এপ্রিল 1992 পর্যন্ত কার্যকর হয়নি, যখন ইউরোপীয় ইউনিয়ন এবং মার্কিন যুক্তরাষ্ট্র নতুন দেশটিকে স্বীকৃতি দেয়। আন্তর্জাতিক স্বীকৃতি পাওয়ার দৌড়ে বসনিয়া জুড়ে সার্ব ও সরকারি বাহিনীর মধ্যে বিক্ষিপ্ত লড়াই হয়েছে। ইজেটবেগোভিচ জুয়া খেলেন যে আন্তর্জাতিক সম্প্রদায় একটি যুদ্ধ প্রতিরোধ করার জন্য বসনিয়াকে স্বীকৃতি দেওয়ার পরে একটি শান্তিরক্ষা বাহিনী পাঠাবে, কিন্তু এটি ঘটেনি। পরিবর্তে, সার্ব এবং যুগোস্লাভ সেনা বাহিনী দুর্বলভাবে সজ্জিত সরকারী নিরাপত্তা বাহিনীর বিরুদ্ধে বিশাল এলাকা নিয়ন্ত্রণ করায় অবিলম্বে সারা দেশে যুদ্ধ শুরু হয়। প্রাথমিকভাবে, সার্ব বাহিনী পূর্ব বসনিয়ায় অ-সার্ব বেসামরিক জনগোষ্ঠীর উপর হামলা চালায়। একবার শহর এবং গ্রামগুলি নিরাপদে তাদের হাতে চলে গেলে, সার্ব বাহিনী পরিকল্পিতভাবে বসনিয়াক বাড়ি এবং অ্যাপার্টমেন্ট লুটপাট করে বা পুড়িয়ে দেয়, বসনিয়াক বেসামরিক নাগরিকদের আটক বা বন্দী করা হয় এবং কখনও কখনও এই প্রক্রিয়ায় মারধর বা হত্যা করা হয়। শিবিরে আটক পুরুষদের অনেকের সাথে নারী ও পুরুষকে আলাদা করা হয়েছিল। মহিলাদের বিভিন্ন ডিটেনশন সেন্টারে রাখা হয়েছিল যেখানে তাদের সার্ব সৈন্য বা পুলিশ সদস্যদের দ্বারা বারবার ধর্ষণ সহ অসহনীয়ভাবে অস্বাস্থ্যকর পরিস্থিতিতে থাকতে হয়েছিল।
ইজেটবেগোভিচ ধারাবাহিকভাবে কেন্দ্রীয় নিয়ন্ত্রণের অধীনে বহু-জাতিগত বসনিয়ার ধারণাকে প্রচার করেছিলেন, যা পরিস্থিতিতে একটি আশাহীন কৌশল বলে মনে হয়েছিল। বসনিয়ান ক্রোয়েটরা, সারাজেভো সরকারের প্রতি মোহভঙ্গ এবং ক্রোয়েশিয়ান সরকার দ্বারা সামরিক ও আর্থিকভাবে সমর্থন করা, হার্জেগোভিনা এবং মধ্য বসনিয়ায় ক্রোয়েশিয়ান রিপাবলিক অফ হার্জেগ-বসনিয়া ক্রমবর্ধমানভাবে তাদের নিজস্ব জাতিগতভাবে ভিত্তিক রাষ্ট্র প্রতিষ্ঠার দিকে ঝুঁকেছে। ক্রোয়াটরা সারাজেভো সরকার থেকে প্রত্যাহার করে এবং ১৯৯৩ সালে যুদ্ধ শুরু হয় । কিছু এলাকায় সার্ব এবং ক্রোয়াটদের মধ্যে স্থানীয় যুদ্ধবিগ্রহ স্বাক্ষরিত হয়েছিল। ১৯৯২ সালের জুন মাসে ক্রোয়েট বাহিনী মধ্য বসনিয়ায় বসনিয়াকদের উপর তাদের প্রথম আক্রমণ শুরু করে, কিন্তু তারা ব্যর্থ হয়। গ্রাজ চুক্তি বসনিয়ান ক্রোয়াটদের মধ্যে গভীর বিভাজন সৃষ্টি করে এবং বিচ্ছিন্নতাবাদী হার্জেগ-বসনিয়াকে শক্তিশালী করে এবং মে ১৯৯২ থেকে মার্চ ১৯৯৩ পর্যন্ত বসনিয়াক নাগরিকদের বিরুদ্ধে লাসভা উপত্যকার জাতিগত নির্মূল অভিযানের দিকে পরিচালিত করে।
সাধারণ বিভ্রান্তির সাথে যোগ করে, ইজেটবেগোভিচের প্রাক্তন সহকর্মী ফিক্রেট আবদিচ সারাজেভো সরকারের বিরোধিতায় এবং স্লোবোদান মিলোসেভিচ এবং ফ্রাঞ্জো তুডম্যানের সহযোগিতায় কাজিন এবং ভেলিকা ক্লাদুসা পৌরসভার কিছু অংশে পশ্চিম বসনিয়ার একটি স্বায়ত্তশাসিত প্রদেশ প্রতিষ্ঠা করেন। আবদিচের দল অবশেষে বসনিয়ার সেনাবাহিনী দ্বারা পরাজিত হয়। এই সময়ের মধ্যে, ইজেটবেগোভিচের সরকার দেশের প্রায় 25% নিয়ন্ত্রণ করেছিল এবং প্রধানত বসনিয়াক সম্প্রদায়ের প্রতিনিধিত্ব করেছিল।
সাড়ে তিন বছর ধরে, ইজেটবেগোভিচ সার্ব বাহিনী দ্বারা ঘেরা অবরুদ্ধ সারাজেভোতে অনিশ্চিতভাবে বসবাস করেছিলেন। তিনি সার্বিয়ান আগ্রাসনকে প্রতিহত করতে পশ্চিমা দেশগুলির ব্যর্থতার নিন্দা করেছিলেন এবং পরিবর্তে মুসলিম বিশ্বের দিকে ফিরেছিলেন, যার সাথে তিনি ইতিমধ্যেই একটি ভিন্নমতাবলম্বী হিসাবে তার দিনগুলিতে সম্পর্ক স্থাপন করেছিলেন। বসনিয়া সরকার অর্থ ও অস্ত্র পায়। ওসামা বিন লাদেনকে ইজেটবেগোভিচের প্রেসিডেন্ট থাকাকালীন একটি বসনিয়ান পাসপোর্ট দেওয়া হয়েছিল এবং তিনি বেশ কয়েকবার বসনিয়া এবং কসোভোতে গিয়েছিলেন।  বিন লাদেন একজন জার্মান সাংবাদিককে বলেছিলেন যে তিনি বসনিয়ায় মুসলিম স্বেচ্ছাসেবকদের আনার পরিকল্পনা করেছিলেন। সার্ব দ্বারা বসনিয়ান মুসলমানদের উপর গণহত্যার পর এবং, কিছু পরিমাণে, ক্রোয়াট বাহিনী, বিদেশী মুসলিম স্বেচ্ছাসেবীরা তথাকথিত বসনিয়ান মুজাহিদিনে বসনিয়ান সেনাবাহিনীতে যোগ দেয়, যার সংখ্যা ছিল ৩০০ থেকে ১৫০০ এর মধ্যে। তারা দ্রুত সার্ব এবং ক্রোয়েট প্রোপাগান্ডা দ্বারা প্রসারিত ব্যাপক সমালোচনাকে আকৃষ্ট করেছিল, যারা তাদের উপস্থিতিকে ইউরোপের কেন্দ্রস্থলে "হিংসাত্মক ইসলামিক মৌলবাদ" এর প্রমাণ বলে মনে করেছিল। যাইহোক, বিদেশী স্বেচ্ছাসেবকরা এমনকি বসনিয়াক জনসংখ্যার অনেকের কাছেও অজনপ্রিয় হয়ে উঠেছিল, কারণ বসনিয়ান সেনাবাহিনীর হাজার হাজার সৈন্য ছিল এবং অস্ত্রের জন্য আরও সৈন্যের প্রয়োজন ছিল না। অনেক বসনিয়ান সেনা কর্মকর্তা এবং বুদ্ধিজীবীরা দেশের কেন্দ্রীয় অংশে বিদেশী স্বেচ্ছাসেবকদের আগমন সম্পর্কে সন্দেহজনক ছিলেন, কারণ তারা ক্রোয়েশিয়ার স্প্লিট এবং জাগ্রেব থেকে এসেছেন এবং বসনিয়ান সেনা সৈন্যদের বিপরীতে স্বঘোষিত হার্জেগ-বসনিয়ার মধ্য দিয়ে পাড়ি দিয়েছিলেন যারা নিয়মিত গ্রেফতার হন। ক্রোয়াট বাহিনীর দ্বারা। বসনিয়ান সেনাবাহিনীর সর্বোচ্চ পদাধিকারী জাতিগত ক্রোয়েট জেনারেল স্টজেপান সিবারের মতে, বসনিয়ান যুদ্ধে ক্রোয়েশিয়ার অংশগ্রহণকে ন্যায্যতা দেওয়ার লক্ষ্যে বিদেশী স্বেচ্ছাসেবকদের আগমনে মূল ভূমিকা পালন করেছিলেন ফ্রাঞ্জো তুডম্যান এবং ক্রোয়েশিয়ান পাল্টা গোয়েন্দারা। এবং ক্রোয়েট বাহিনীর দ্বারা সংঘটিত গণ অপরাধ। যদিও ইজেটবেগোভিচ তাদেরকে বসনিয়ার প্রতি মুসলিম বিশ্বের সমর্থনের চিহ্ন হিসাবে প্রতীকীভাবে মূল্যবান বলে মনে করেন, তারা সামান্য সামরিক পার্থক্য করেছে এবং একটি প্রধান রাজনৈতিক দায় হয়ে উঠেছে বলে মনে হয়।
১৯৯৩ সালে, ইজেটবেগোভিচ একটি শান্তি পরিকল্পনায় সম্মত হন যা বসনিয়াকে জাতিগত লাইনে বিভক্ত করবে কিন্তু সারাজেভো থেকে বসনিয়ার একক সরকার এবং বসনিয়ার ভূখণ্ডের একটি বড় শতাংশ বসনিয়াকদের জন্য বরাদ্দের উপর জোর দিয়েছিল। বসনিয়াক এবং ক্রোয়াটদের মধ্যে যুদ্ধ শেষ পর্যন্ত 1994 সালের মার্চ মাসে আমেরিকানদের সহায়তায় একটি যুদ্ধবিরতির মাধ্যমে শেষ হয়, যার পরে উভয় পক্ষ সার্বদের বিরুদ্ধে আরও ঘনিষ্ঠভাবে সহযোগিতা করে। ন্যাটো তখন ক্রমবর্ধমানভাবে বসনিয়ান সার্বদের বিরুদ্ধে পরিচালিত "পিনপ্রিক" বোমা হামলার সাথে সংঘর্ষে জড়িয়ে পড়ে, সাধারণত যুদ্ধবিরতি লঙ্ঘন এবং বসনিয়ার উপর নো-ফ্লাই জোন অনুসরণ করে। ক্রোয়েশিয়ান সেনাবাহিনীকে দেওয়া মার্কিন সামরিক প্রশিক্ষণ থেকে বসনিয়ান ক্রোয়েট বাহিনী পরোক্ষভাবে উপকৃত হয়েছিল। উপরন্তু, জাতিসংঘের অস্ত্র নিষেধাজ্ঞা থাকা সত্ত্বেও ক্রোয়েশিয়ানরা বসনিয়ান ক্রোয়েটদের যথেষ্ট পরিমাণে অস্ত্র এবং বসনিয়ান সেনাবাহিনীকে অনেক কম পরিমাণে অস্ত্র সরবরাহ করেছিল। বসনিয়ান সেনাবাহিনীর অস্ত্র সরবরাহের বেশিরভাগই মুসলিম বিশ্ব থেকে, বিশেষ করে ইরান থেকে এয়ারলিফ্ট করা হয়েছিল - একটি বিষয় যা কিছু বিতর্কের বিষয় হয়ে ওঠে এবং 1996 সালে মার্কিন কংগ্রেসের তদন্ত হয়। 1993 সালের সেপ্টেম্বরে, দ্বিতীয় বসনিয়াক কংগ্রেস আনুষ্ঠানিকভাবে ঐতিহাসিক জাতিগত নাম বসনিয়াকস পুনরায় চালু করে। যুগোস্লাভ " জাতীয়তার দ্বারা মুসলিম " নীতিটি বসনিয়াকদের দ্বারা তাদের বসনিয়ান পরিচয়কে উপেক্ষা করা এবং বিরোধিতা করা বলে মনে করা হয়েছিল কারণ এই শব্দটি বসনিয়াকদের একটি ধর্মীয় গোষ্ঠী হিসাবে বর্ণনা করার চেষ্টা করেছিল, একটি জাতিগত নয়।
যুদ্ধের সমাপ্তি
১৯৯৪ সালের মার্চে ওয়াশিংটন চুক্তি ক্রোয়েশীয়-বসনীয় যুদ্ধের সমাপ্তি ঘটায় এবং সম্মিলিত বসনিয়া ও হার্জেগোভিনা এবং ক্রোয়েশী অঞ্চলকে দশটি স্বায়ত্তশাসিত ক্যান্টনে বিভক্ত করে বসনিয়া ও হার্জেগোভিনা ফেডারেশন প্রতিষ্ঠা করা হয়।
১৯৯৫ সালের আগস্টে স্রেব্রেনিৎসা গণহত্যা ও ২য় মারকেলে গণহত্যার পরে ন্যাটো একটি নিবিড় বোমা হামলা চালায়, যা বসনীয় সার্ব কমান্ড ও নিয়ন্ত্রণ ব্যবস্থাকে ধ্বংস করে দেয়। এটি ক্রোয়েশীয় ও বসনীয় বাহিনীকে দেশের অনেক সার্ব-নিয়ন্ত্রিত এলাকা দখল করার সুযোগ করে দেয়, যা উভয় পক্ষের মধ্যে প্রায় ৫০/৫০ অঞ্চলে বিভক্ত। ব
যখন ক্রোয়াট এবং বসনিয়াক বাহিনী তাদের অগ্রযাত্রা থামিয়ে দেয় তখন তারা বানজা লুকার বিদ্যুৎ সরবরাহকারী বিদ্যুৎ কেন্দ্রগুলি দখল করে নেয় এবং সেই নিয়ন্ত্রণ ব্যবহার করে সার্ব নেতৃত্বকে যুদ্ধবিরতি মেনে নিতে চাপ দেয়। দলগুলো যুক্তরাষ্ট্রের তত্ত্বাবধানে শান্তি চুক্তির জন্য আলোচনার জন্য ওহাইওর ডেটনে মিলিত হতে সম্মত হয়। সার্ব এবং ক্রোয়েট স্বার্থ যথাক্রমে মিলোশেভিচ এবং তুডম্যান দ্বারা প্রতিনিধিত্ব করেছিলেন। Izetbegović আন্তর্জাতিকভাবে স্বীকৃত বসনিয়ান সরকারের প্রতিনিধিত্ব করেন।
যুদ্ধের পর
১৯৯৫ সালের নভেম্বরে ডেটন শান্তি চুক্তির মাধ্যমে বসনিয়ার যুদ্ধ আনুষ্ঠানিকভাবে শেষ হওয়ার পর ইজ্জত বেগোভিচ বসনিয়া ও হার্জেগোভিনার প্রেসিডেন্সির সদস্য হন। বসনীয়-ক্রোয়েশীয় বা সার্ব সত্তার প্রেসিডেন্সি বা পার্লামেন্টের চেয়ে অধিক ক্ষমতাসহ আন্তর্জাতিক সম্প্রদায় রাষ্ট্রের বিষয়গুলি তদারকি করার জন্য একটি উচ্চ প্রতিনিধি স্থাপন করার পরে তার দলের ক্ষমতা হ্রাস পায়। তিনি ২০০০ সালের অক্টোবরে ৭৪ বছর বয়সে তার খারাপ স্বাস্থ্যের কারণে পদত্যাগ করেন। যাহোক, ইজ্জত বেগোভিচ বসনীয় জনসাধারণের কাছে জনপ্রিয় ছিলেন এবং তারা তাকে ডেডো ( বসনীয় ভাষায় এর অর্থ হল দাদা) ডাকনামে সম্বোধন করত। জনগণের সমর্থন তার দলকে ২০০২ সালের সাধারণ নির্বাচনে তাকে ফিরে আসতে সাহায্য করে। কিছু পর্যবেক্ষক তার শাসনকে জাতীয়তাবাদী অবস্থানের সাথে কর্তৃত্ববাদী বলে বর্ণনা করেছেন। তবে যুদ্ধবিধ্বস্ত একটি দেশে তা একটি সাধারণ ব্যাপার।
মৃত্যু
আলিজার মৃত্যুর পর তার সম্মানে সারায়েভোর প্রধান রাস্তার একটি অংশের নাম উলিকা মার্শালা টিটা থেকে তার নামে নামকরণ করার উদ্যোগ নেওয়া হয়। সেই সাথে সারায়েভো আন্তর্জাতিক বিমানবন্দরের নামও পরিবর্তন করার উদ্যোগ নেওয়া হয়। তার একজন পুত্র বাকির ইজ্জত বেগোভিচ ও দুই নাতনি জেসমিনা ও মিরজেলা ইজ্জত বেগোভিচ তার মৃত্যুর পর দেশের রাজনীতিতে প্রবেশ করেছেন। ২০০৬ সালের ১২ আগস্ট সারায়েভোর কোভাচি কবরস্থানে আলিজার কবর একটি বোমার আঘাতে মারাত্মকভাবে ক্ষতিগ্রস্ত হয়। বোমা হামলাকারী বা বোমারুদের পরিচয় কখনই প্রকাশ করা হয়নি।
লেখালেখি
ইংরেজি
বসনীয় ভাষায়
নিশওয়ান ইব্রাহিম
নিশওয়ান ইব্রাহিম (জন্ম ১২ জুন ১৯৯৭) একজন মালদ্বীপের অলিম্পিক সাঁতারু। ২০১৬ গ্রীষ্মকালীন অলিম্পিকে তিনি তার দেশের প্রতিনিধিত্ব করেছিলেন।
দাপুনিয়া কাওয়ালটি ইসলামিয়া উচ্চ বিদ্যালয়
দাপুনিয়া কাওয়ালটি ইসলামিয়া উচ্চ বিদ্যালয়, (Dapunia Kawalti Islamia High School) বাংলাদেশের ময়মনসিংহ জেলার ময়মনসিংহ সদর উপজেলার দাপুনিয়া ইউনিয়নে অবস্থিত একটি এসএসসি পর্যায়ের বেসরকারি বিদ্যালয়। এটি ১৯৪৪ সালে প্রতিষ্ঠিত হয়। উচ্চ বিদ্যালয়টি মাধ্যমিক ও উচ্চ মাধ্যমিক শিক্ষা বোর্ড, ময়মনসিংহের অধিভূক্ত একটি শিক্ষাপ্রতিষ্ঠান।
প্রতিষ্ঠার ইতিহাস
দাপুনিয়া কাওয়ালটি ইসলামিয়া উচ্চ বিদ্যালয়টি শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যক্তিগনের মহতী উদ্যাগে ১৯৪৪ সালে প্রতিষ্ঠা লাভ করে।
বর্ণনা
thumb|দাপুনিয়া কাওয়ালটি ইসলামিয়া উচ্চ বিদ্যালয়ের তিন ভবন বিদ্যালয়টি ময়মনসিংহ জেলার সদর উপজেলার দাপুনিয়া এলাকায় অবস্থিত। বিদ্যালয়ে সকল ধর্মের বালক বালিকাদের অধ্যয়নের সুয়োগ রয়েছে। বিদ্যালয়টি তিনটি ভবন নিয়ে গঠিত। বিদ্যালয়ের সামনে রয়েছে একটি প্রশস্ত খেলার মাঠ এবং পাশেই রয়েছে ডি. কে. সরকারি প্রাথমিক বিদ্যালয়। বর্তমানে বিদ্যালয়টিতে মানবিক, বিজ্ঞান ও বাণিজ্য বিভাগ চালু আছে। বিদ্যালয়ের পরিচালনা পর্ষদের সভাপতি মো: রফিক উদ্দিন রুবেল সাহেবের আগ্রহে মাননীয় ধর্ম মন্ত্রী আলহাজ্ব অধ্যক্ষ মতিউর রহমান সাহেবের সার্বিক সহযোগীতায় বিদ্যালয়টিতে জে এস সি ও এস এস সি পরীক্ষা কেন্দ্র চালু হয়েছে।
৫২ নং ওয়ার্ড, কলকাতা পৌরসংস্থা
ওয়ার্ড নং ৫২, কলকাতা পৌরসংস্থা কলকাতা পৌরসংস্থার বরো নং ৬-এর একটি প্রশাসনিক বিভাগ। এটি ভারতীয় রাজ্য পশ্চিমবঙ্গ এর  মধ্য কলকাতার তালতলা (কলীন স্ট্রিট-মার্কুইস স্ট্রিট) এবং জানবাজার অংশ নিয়ে গঠিত।
ভূগোল
৫২ নং ওয়ার্ডের সীমানাঃ উত্তরে লেনিন সরণি, পূর্বে রফি আহমেদ কিদওয়াই স্ট্রীট, দক্ষিণে মারকুইস স্ট্রীট এবং পশ্চিমে রানি রাসমণি স্ট্রীট এবং মির্জা গালিব স্ট্রিট।
ওয়ার্ডটি কলকাতা পুলিশের তালতলা এবং নিউমার্কেট থানা দ্বারা পরিসেবা করা হয়।
তালতলা মহিলা থানা কলকাতা পুলিশের সেন্ট্রাল ডিভিশনের আওতাধীন সমস্ত পুলিশ থানাকে কভার করে, অর্থাৎ বউবাজার, বুড়াবাজার, গিরিশ পার্ক, হেয়ার স্ট্রিট, জোড়াসাঁকো, মুচিপাড়া, নিউমার্কেট, তালতলা ও পোস্তা।
জনসংখ্যা
ভারতের ২০১১ সালের আদমশুমারি অনুসারে, কলকাতা পৌরসংস্থার ওয়ার্ড নং ৫২-এর মোট জনসংখ্যা ছিল ১৬,৮৬৯ জন, যার মধ্যে ১০,২০৫ (৬০%) পুরুষ এবং ৬,৬৬৪ (৪০%) মহিলা। ৬ বছরের নিচে জনসংখ্যা ছিল ১,২৮৯ জন। ৫২ নং ওয়ার্ডে মোট শিক্ষিতের সংখ্যা ছিল ১৩,৪২৭ (৬ বছরের বেশি জনসংখ্যার ৮৬.১৮%)।
নির্বাচন হাইলাইট
ওয়ার্ডটি একটি সিটি পৌর কর্পোরেশন কাউন্সিল নির্বাচনী এলাকা গঠন করে এবং এটি চৌরঙ্গী বিধানসভা কেন্দ্রর একটি অংশ।
তেলুক বায়ুর গ্র্যান্ড মসজিদ
তেলুক বায়ুর গ্র্যান্ড মসজিদ, যা সুরাও আতেহ নামেও পরিচিত, ইন্দোনেশিয়ার একটি পুরাতন মসজিদ যা দক্ষিণ পাদাং জেলা, পাদাং, পশ্চিম সুমাত্রার তেলুক বায়ুর বন্দরের কাছে অবস্থিত। যদিও মসজিদটি পূর্বে একটি সুরাও (ইসলামিক সমাবেশ ভবন) ছিল যা ১৭ শতক থেকে ইতিহাসের সাক্ষী হয়ে দাড়িয়ে আছে, বর্তমান অবস্থানের উপর দাঁড়িয়ে থাকা ভবনটি ১৯ শতকের দিকে ডাচ উপনিবেশের সময় নির্মিত হয়েছিল।
সুধা সিং
সুধা সিং(জন্ম ২৫শে জুন ১৯৮৬) একজন ভারতীয় অ্যাথলিট যিনি অলিম্পিকে ৩০০০ মিটার স্টেপেলচেজ বিভাগে প্রতিদ্বন্দ্বিতা করেন।
তেলুক বায়ুর গ্র্যান্ড মসজিদ
বর্তমানে, ইসলামের একটি ধর্মীয় স্থান হিসাবে ব্যবহার করা ছাড়াও, মসজিদের প্রথম তলাটি ধর্মের শিক্ষার স্থান এবং পেসান্ট্রেনের (ইসলামিক বোর্ডিং স্কুল) জন্য একটি অধ্যয়ন স্থান হিসেবেও ব্যবহৃত হয়।
সুধা সিং
কেরিয়ার
৩০০০ মিটার স্টেপলচেজ বিভাগে সুধা সিং একজন ধারাবাহিক প্রদর্শনকারী। এই ইভেন্টে তিনি প্রায় ৭ বছর জাতীয় রেকর্ডধারী ছিলেন এবং ২০১৬র মে মাসে আরো একবার রেকর্ড পুনরুদ্ধার করেন।
২০১৬ সালে চীনে Guangzhou এ অনুষ্ঠীত এশিয়ান গেমসে তিনি তার জীবনের সেরা পারফরমেন্স করেন। ৩০০০ মিটার স্টেপলচেজ এ ৯:৫৫.৬৭ সেকেন্ড সময় করে সবর্নপদক জয় করেন। এছাড়াও সাঙ্ঘাই তে অনুষ্ঠিত ইন্টারন্যাশনাল অ্যামেচার অ্যাথলেটিক্‌স ফেডারেশন (IAAF) এর ডায়ামন্ড লীগ মিট এ তিনি নতুন জাতীয় রেকর্ড গড়েন, যা অত্যন্ত উল্লেখযোগ্য ঘটনা তার ক্রীড়াজীবনে।
তেলুক বায়ুর গ্র্যান্ড মসজিদ
ইতিহাস
মসজিদটি ১৭ শতক থেকে প্রতিষ্ঠিত হলেও পূর্বে এটি একটি সুরাও ছিল যা বর্তমান ভবন থেকে ভিন্ন স্থানে অবস্থিত ছিল। আবদুল্লাহ নামে একজন আরবি বণিক দ্বারা প্রতিষ্ঠিত হয়েছিল, যিনি ১৬৯৬ সালে বায়ুর অঞ্চলের নিয়ন্ত্রণ নেওয়া ডাচ ইস্ট ইন্ডিয়া কোম্পানির বিরুদ্ধে লড়াইয়ে জড়িত থাকার কারণে নিহত হয়েছেন বলে জানা যায়।
সুধা সিং
কেরিয়ার
২০১২ এর জুন মাসে সুধা সিং ৩০০০মিটার স্টেপেলচেজ এ নিজেরই জাতীয় রেকর্ড ভাংগেন ৯:৪৭.৭০ সেকেন্ড সময়ে এবং ২০১২ র গ্রীষ্মকালীন অলিম্পিকে যোগ্যতা অর্জন করেন। ২০১২ অলিম্পিকে ৩০০০মিটার স্টেপেলচেজ হিটে ১৩ তম স্থানে শেষ করে ফাইনালে প্রতিদবন্ধিতা করার যোগ্যতা লাভে ব্যার্থ হন। দক্ষিণ কোরিয়ার ইনচন এ অনুষ্ঠিত ২০১৪ এশিয়ান গেমসে সুধা চতুর্থ স্থানে শেষ করেন। ললিতা বাবর ওই একই ইভেন্টে ব্রোঞ্জ জয় করেন এবং ৯:৩৫.৩৭ সেকেন্ড সময় করে সুধার জাতীয় রেকর্ড ভেংগে ফেলেন। কিন্তু ওই ইভেন্টে পদক ভাগ্য সুধার প্রতি অপ্রত্যাশিত ভাবে সুপ্রশন্ন হয় যখন স্বর্ণপদক জয়ী বাহারিনের রাথ জেবেট ফিনিশিং লাইন অতিক্রম করার সময় ট্রকের ভিতরে পদার্পণ করার কারণে বাতিল হয়ে যান এবং সুধা চতুর্থ স্থান থেকে তৃতীয় স্থানে উঠে ব্রোঞ্জ পদক লাভ করেন। ২০১৫র আগস্টে বেজিং এ মহিলাদের ম্যারাথন দৌড়ে ১৯ তম নম্বরে শেষ করে সুধা ২০১৬ রিও অলিম্পিকে প্রতিনিধিতব করার সুযোগ পান ২:৩৫:৩৫ সেকেন্ড সময় করে। ভারতের ও পি জ্যাইসা তার ঠিক আগে ১৮তম স্থানে শেষ করেন।
তেলুক বায়ুর গ্র্যান্ড মসজিদ
ইতিহাস
বর্তমান মসজিদটি ১৮৮৮ সালে ডাচ ইস্ট ইন্ডিজ কর্তৃক বায়ুর উপসাগর এলাকা সম্প্রসারণের পর নির্মিত। গ্যান্টিং গ্র্যান্ড মসজিদে একটি আচার অনুষ্ঠানের পর। বায়ুর বে বন্দরের সংলগ্ন অবস্থানের কারণে, এই মসজিদটি, যেটি তখনও একটি সুরাও ছিল, হজ মৌসুমে স্বাভাবিকের চেয়ে বেশি ভিড় হয়ে ওঠে কারণ এটি হজযাত্রীদের দ্বারা পরিপূর্ণ ছিল।
প্রথমে মসজিদের আকৃতি ছিল সাধারণ কাঠের দেয়াল ও পুয়া পাতার ছাদ দিয়ে তৈরি। ১৯১১ সালে, এটি প্রথমবারের মতো পুনরুদ্ধার করা হয়েছিল এবং সিমেন্ট ব্যবহার করে একটি প্রাচীরকে পাথর দিয়ে প্রতিস্থাপন করা হয়েছিল যা ইন্দারুং-এর সেমেন পাডাং (সিমেন্ট কারখানা) থেকে আমদানি করা হয়েছিল।
সুধা সিং
কেরিয়ার
২০১৬র মে মাসে সাঙ্ঘাই তে ইন্টারন্যাশনাল অ্যামেচার অ্যাথলেটিক্‌স ফেডারেশন (IAAF) ডায়ামন্ড লিগ মিট এ সুধা নতুন জাতীয় রেকর্ড তৈরী করেন।
মহারাষ্ট্রের ললিতা বাবর যিনি ২০১৬ রিও অলিম্পিকে ৩০০০ মিটার স্টেপলচেজ এবং ম্যারাথন উভয় বিভাগেই যোগ্যতামান অর্জন করেন, জাতীয় স্তরে ৯:২৭.০৯ সেকেন্ড সময় করে স্বর্ণপদক জেতেন এবং জাতীয় রেকর্ড স্থাপন করেন। উত্তরপ্রপদেশ এর মেয়ে সুধা ৯:৩১.৮৬ সময় করেন ফেডারেশন কাপ অ্যাথলেটিক্ চ্যাম্পিয়নশিপে (দিল্লী) দ্বিতীয় এবং শেষ দিনে এবং রিও র যোগ্যতা মাপকাঠি ৯:৪৫.০০সেকেন্ড এর চাইতে ভালো সময়ে শেষ করে যোগ্যতা অর্জন করেন।
বসব
বসব (অন্যান্য নাম বসবেশ্বর, বসবন্ন) ছিলেন দ্বাদশ শতাব্দীর ভারতীয় রাষ্ট্রনীতিবিদ, দার্শনিক, কবি, সমাজ সংস্কারক এবং শৈব ভক্তিবাদী লিঙ্গায়েত সম্প্রদায়ের সন্ত। কল্যাণী চালুক্য/কলচুরি রাজবংশের শাসনকালে তিনি সমাজ সংস্কারে প্রবৃত্ত হয়েছিলেন। উভয় রাজবংশের রাজত্বকালেই বসব সক্রিয় ছিলেন, কিন্তু তাঁর প্রভাব সর্বাধিক বৃদ্ধি পেয়েছিল রাজা দ্বিতীয় বিজ্জলের শাসনকালে।
‘বচন’ নামে পরিচিত স্বরচিত কবিতার মাধ্যমে বসব সামাজিক সচেতনতার প্রসার ঘটাতেন। তিনি সামাজিক বৈষম্য, কুসংস্কার ও আচার-অনুষ্ঠান প্রত্যাখ্যান করেন এবং ‘ইষ্টলিঙ্গ’ নামক কণ্ঠহারের প্রচলন ঘটান। শিবলিঙ্গ-সম্বলিত এই কণ্ঠহারটির উদ্দেশ্য ছিল বর্ণ ও লিঙ্গ নির্বিশেষে প্রত্যেককে প্রতি নিয়ত শিবভক্তির কথা স্মরণ করিয়ে দেওয়া। রাজ্যের প্রধানমন্ত্রী হিসেবে তিনি অনুভব মন্তবের মতো নাগরিক প্রতিষ্ঠানগুলি প্রতিষ্ঠা করেন। এই জাতীয় প্রতিষ্ঠানে সকল প্রকার সামাজিক-অর্থনৈতিক প্রেক্ষাপট থেকে আগত নরনারী ধর্মীয় ও জীবনের দৈনন্দিন জিজ্ঞাস্য বিষয়গুলি সকলের সঙ্গে আলোচনা করত।
প্রথাগত কিংবদন্তি ও ধর্মীয় জীবনীসাহিত্যগুলিতে বসবকে লিঙ্গায়েত ধর্মের প্রবর্তক আখ্যা দেওয়া হয়েছে। যদিও আধুনিক গবেষকেরা কলচুরি অভিলেখ ইত্যাদি ঐতিহাসিক প্রমাণের উপর নির্ভর করে মনে করেন যে, কবি ও দার্শনিক বসব পূর্বাবধি বিদ্যমান একটি ধর্মবিশ্বাসকে পুনরুজ্জীবিত করে তুলেছিলেন।  কন্নড় কবি হরিহর রচিত বসবরাজদেবর রাগালে (যার ২৫টির মধ্যে ১৩টি অংশই পাওয়া যায়, আনুমানিক ১১৮০) হল বসবের জীবন-সংক্রান্ত তথ্যের আদি উৎস। এই গ্রন্থটিকে বিশেষ গুরুত্বপূর্ণ বিবেচনা করা হয়, কারণ এর রচয়িতা ছিলেন বসবের প্রায় সমসাময়িক ব্যক্তিত্ব। বসবের জীবন ও ধ্যানধারণার পূর্ণাঙ্গ বিবরণ পাওয়া যায় পলকুরিকি সোমনাথ রচিত ত্রয়োদশ শতাব্দীর তেলুগু ধর্মগ্রন্থ বসবপুরাণ-এ।
কন্নড় ভাষায় রচিত বচন সাহিত্যের মধ্যে বসবের রচনাও অন্তর্ভুক্ত। তিনি ‘ভক্তিভাণ্ডারী’ (অর্থাৎ ‘ভক্তির কোষাধ্যক্ষ’) নামেও পরিচিত ছিলেন।
টুয়েন্টি-ফাইভ টুয়েন্টি-ওয়ান
টুয়েন্টি-ফাইভ টুয়েন্টি-ওয়ান (, পঁচিশ একুশ) হচ্ছে একটি দক্ষিণ কোরিয়ান টেলিভিশন সিরিজ যা জং জি-হিয়ন পরিচালিত এবং এতে অভিনয় করছেন কিম তে-রি, নাম জু-হিয়ক, বোনা, ছোয়ে হিয়ন-উক এবং লি জু-মিউং। সিরিজটিতে ১৯৯৮ থেকে ২০২১ সাল পর্যন্ত বিস্তৃত পাঁচটি চরিত্রের রোমান্টিক জীবন চিত্রিত করা হয়েছে। এটি ২০২২ সালের ১২ই ফেব্রুয়ারি তারিখে টিভিএন-এ প্রিমিয়ার হয়েছিল এবং প্রতি শনি ও রবিবার রাত ৯টা ১০ মিনিটে (কোরিয়ান সময়) প্রচারিত হয়েছে। এটি নেটফ্লিক্স-এর মাধ্যমেও স্ট্রিমিংয়ের জন্য উপলব্ধ।
সম্প্রচার শুরু হওয়ার পর থেকে ধারাবাহিকটি ধারাবাহিকভাবে ৭ সপ্তাহ ধরে জনপ্রিয়তার শীর্ষস্থান ধরে রেখেছে। ধারাবাহিকটি রাজধানী অঞ্চল এবং দেশব্যাপী উভয় ক্ষেত্রেই এর ১৬টি পর্বের জন্য দর্শকদের রেটিংয়ে প্রথম স্থান পেয়েছে। পাশাপাশি, এটি ৩ এপ্রিল শেষ হওয়া সপ্তাহের হিসাবে টানা ছয় সপ্তাহের জন্য নেটফ্লিক্সের "গ্লোবাল টপ ১০" (অ-ইংরেজি সংস্করণ), সর্বাধিক দেখা আন্তর্জাতিক নেটফ্লিক্স সিরিজের একটি সাপ্তাহিক তালিকায় স্থান পেয়েছে। চূড়ান্ত পর্বটির দেশব্যাপী গড় দর্শকভাগ হচ্ছে ১১.৫১৩% যা এটিকে ক্যাবল টেলিভিশনের ইতিহাসে সর্বোচ্চ দেখা কোরিয়ান নাটকগুলির মধ্যে একটি করে তুলেছে।
পটভূমি
১৯৯৮ সালে, না হি-দো (কিম তে-রি) সনজুং বালিকা উচ্চ বিদ্যালয়ের ফেন্সিং দলের সদস্য, কিন্তু আইএমএফ সংকটের কারণে দলটি ভেঙে যায়। স্বপ্ন পুরণের জন্য সে তেইয়াং উচ্চ বিদ্যালয়ে বদলি হয় এবং পরে জাতীয় ফেন্সিং দলের সদস্য হতে সক্ষম হয়। আর্থিক সংকটের ফলে বেক ই-জিনের (নাম জু-হিয়ক) পরিবার হঠাৎ আমির থেকে পথের ভিখারি হয়ে পড়ে এবং আলাদা হয়ে যায়। সে একাধিক খণ্ডকালীন চাকরি নিতে বাধ্য হয় এবং পরে খেলাধুলা বিষয়ক সাংবাদিক হয়ে ওঠে।
বর্তমান সময়ে, না হি-দোর কন্যা কিম মিন-ছে (ছোয়ে মিয়ং-বিন) ব্যালে থেকে অব্যহতি নিয়ে তার দাদিমার কাছে পালিয়ে যায়। তার থাকাকালীন সময়ে সে তার মায়ের ডায়েরি খুঁজে পায় এবং এর মধ্য দিয়ে পরবর্তী কাহিনী অগ্রসর হয়।
অভিনয়ের নটনটী
৭ই সেপ্টেম্বর-এ, কিম তাই-রি, নাম জু-হিউক, বোনা, চোই হিউন-উক এবং লি জু-মিয়ং এদের সিরিজের অভিনয়কারী হিসেবে নিশ্চিত করা হয়েছিল। তিন বছর বিরতির পর ছোট পর্দায় এটি কিম তাই-রির প্রথম উপস্থিতি। ২০১৮ সালে তিনি সর্বশেষ মিস্টার সানশাইন নাটকে অভিনয় করেছিলেন।
চিত্রগ্রহণ
ধারাবাহিকটির চিত্রগ্রহণ শুরু হয়েছিল ৭ই সেপ্টেম্বর, ২০২১ এ।
মুক্তি
সিরিজটি ২০২২ সালের ১২ই ফেব্রুয়ারি তারিখ থেকে প্রতি শনি ও রবিবার রাত ৯ টায় (কোরিয়ান সময়) সম্প্রচার হচ্ছে।
দ্বিতীয় লক্ষ্মণ শেখর
সংক্ষিপ্ত পরিচিতি
দ্বিতীয় লক্ষ্মণ শেখর পঞ্চকোট রাজ্য শাসনকারী শেখর রাজবংশের সাঁয়ত্রিশতম রাজা ভয়ভঞ্জন শেখরের পুত্র ছিলেন। তিনি ৯৯৭ খ্রিষ্টাব্দ হতে ১০২১ খ্রিষ্টাব্দ পর্য্যন্ত রাজ্য শাসন করেন। গজরাজ শেখর ও সুবর্ণ শেখর নামক তার দুই পুত্র ছিল।
ইভান গ্রে
ইভান জন গ্রে (Evan Gray; জন্ম: ১৮ নভেম্বর, ১৯৫৪) ওয়েলিংটন এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার ও আম্পায়ার।  নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৮০-এর দশকে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, ডানহাতে নিচেরসারিতে ব্যাটিং করতেন ইভান গ্রে।
প্রথম-শ্রেণীর ক্রিকেট
১৯৭৫-৭৬ মৌসুম থেকে ১৯৯১-৯২ মৌসুম পর্যন্ত ইভান গ্রে’র প্রথম-শ্রেণীর খেলোয়াড়ী জীবন চলমান ছিল। শুরুতে তাকে অল-রাউন্ডার হিসেবে দলে নেয়া হয়।
১৯৮১-৮২ মৌসুমে ওয়েলিংটনের সদস্যরূপে সেন্ট্রাল ডিস্ট্রিক্টসের বিপক্ষে রস অরমিস্টনের সাথে ২২৬ রানের জুটি গড়েছিলেন। প্রথম-শ্রেণীর ক্রিকেটে অভিষেকের পূর্বে অন্য যে-কোন নিউজিল্যান্ডীয় খেলোয়াড়ের চেয়ে প্রাদেশিক দলের পক্ষে অধিক খেলায় অংশ নেন। এছাড়াও, দেশের একমাত্র খেলোয়াড় হিসেবে প্রাদেশিক দলে থেকে চার সহস্রাধিক রান ও সাড়ে তিনশতের অধিক উইকেট লাভ করেছিলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে দশটিমাত্র টেস্ট ও দশটিমাত্র একদিনের আন্তর্জাতিকে অংশগ্রহণ করেছেন ইভান গ্রে। ১১ আগস্ট, ১৯৮৩ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১২ নভেম্বর, ১৯৮৮ তারিখে বেঙ্গালুরুতে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।
টেস্টে তাকে ১৭ উইকেট লাভের জন্যে ৫২.১১ গড়ে রান খরচ করতে হয়েছিল। ক্রিকেট খেলা থেকে অবসর গ্রহণের পর আম্পায়ারিত্বের দিকে ঝুঁকে পড়েন। আট বছর প্রথম-শ্রেণীর ক্রিকেট খেলা পরিচালনা করেছেন।
নাসিরাবাদ বালিকা উচ্চ বিদ্যালয়
নাসিরাবাদ বালিকা উচ্চ বিদ্যালয় বাংলাদেশের ময়মনসিংহ জেলার ময়মনসিংহ সদর উপজেলার ময়মনসিংহ শহরে অবস্থিত একটি এসএসসি পর্যায়ের বেসরকারি বিদ্যালয়। এটি ১৯৬৪ সালে প্রতিষ্ঠিত হয়। উচ্চ বিদ্যালয়টি মাধ্যমিক ও উচ্চ মাধ্যমিক শিক্ষা বোর্ড, ঢাকা-এর অধিভূক্ত একটি শিক্ষাপ্রতিষ্ঠান।
প্রতিষ্ঠার ইতিহাস
নাসিরাবাদ বালিকা উচ্চ বিদ্যালয়টি শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যক্তিগনের মহতী উদ্যাগে ১৯৬৪ সালে প্রতিষ্ঠা লাভ করে।
কর্ণালী নদী
ঘার্ঘরা, এছাড়াও নদীটি কর্নালি (घाघरा; Ghāghrā [ˈɡʱɑːɡrɑː]; कर्णाली; Karṇālī [kʌrˈnɑːliː]; 加格拉河; Jiāgélāhé [t͡ɕi̯ákɤ̌láxɤ̌]) হিসাবে সকলের কাছে পরিচিত। নদীটি একটি আন্তঃসীমান্ত নদী এবং এটি তিব্বতী মালভূমিতে অবস্থিত মানস সরোবরের কাছে থেকে উৎপন্ন হয়েছে। ঘর্ঘরা নেপালের হিমালয়ের মধ্য দিয়ে প্রবাহিত হয় এবং ভারতে ব্রহ্মঘাটে শরদ নদীর সঙ্গে যুক্ত হয়। এরপর তারা একসঙ্গে ঘর্ঘরা নদী হিসাবে পরিচিত হয় এবং গঙ্গার একটি প্রধান বাম তীরের উপনদী হিসাবে ঘর্ঘরা গঙ্গা নদীর সঙ্গে যুক্ত হয়। ৫০৭ কিলোমিটার (৩১৫ মাইল) দৈর্ঘ্যের সাথে ঘর্ঘরা নেপালের দীর্ঘতম নদী। এই নদীর মোট দৈর্ঘ্য ১,০৮০ কিলোমিটার (৬৭০ মাইল)। নদীটি বিহারের রেভেলগঞ্জে গঙ্গার সাথে মিলিত হয়। এটি গঙ্গার বৃহত্তম উপনদী  যমুনার পরে গঙ্গার দ্বিতীয় দীর্ঘতম উপনদী।
নিম্ন ঘর্ঘরা সরযূ নদী নামেও পরিচিত এবং রামায়ণে এর উল্লেখ পাওয়া যায়। অযোধ্যা তার ডান তীরে অবস্থিত।
পথ
এটি শুরু হয় সমুদ্রতল থেকে প্রায় ৩,৯৬২ মিটার (১২,৯৯৯ ফুট) উচ্চতায় উঁচুতে তিব্বতের হিমালয়ের দক্ষিণাঞ্চলীয় ঢালগুলিতে ম্যাপচাচুঞ্জের হিমবাহ থেকে। নেপালের সবচেয়ে দূরবর্তী এবং কমপক্ষে অনুসন্ধানকৃত এলাকাগুলি কর্ণালি নদীর মতো দক্ষিণে প্রবাহিত হয়। ২০২ কিলোমিটার (১২৬ মাইল) সেতি নদীটি পশ্চিমাঞ্চলের পশ্চিমে অংশে প্রবাহিত হয় এবং দুন্দ্রাস পাহাড়ের উত্তরে দত্তী জেলায় কর্ণালি নদীতে যোগ দেন। ২৬৪ কিলোমিটার (১৬৪ মাইল) দীর্ঘ আরেকটি উপনদী ভেরী ধবলগিরি হিমালয়ের পশ্চিম অংশে উত্থিত হয় এবং সুর্খেত জেলার কুইনেঘাটের কাছে কর্নলি নদীর সঙ্গে যুক্ত হয়।
বরুণ আগরওয়াল
বরুণ আগরওয়াল (জন্ম ৬ ডিসেম্বর ১৯৮৮) একজন ভারতীয় উদ্যোক্তা, চলচ্চিত্র নির্মাতা এবং লেখক । তিনি তিনটি প্রতিষ্ঠানের সহ-প্রতিষ্ঠা করেছেন এবং একটি জাতীয় বেস্ট সেলার, হাও আই ব্র্যাভড আনু আন্টি এবং কো-ফাউন্ডড মিলিয়ন ডলার সংস্থা রচনা করেছেন ।